Toyota mu je nato v sezoni 2003 omogočila napredovanje v Formulo 1, saj ga je angažirala kot dirkača v svojem tovarniškem moštvu. V svoji prvi sezoni je dosegel štiri uvrstitve med dobitnike točk, šesti mesti na Velikih nagradah Španije in Nemčije ter sedmi mesti na Velikih nagradah Velike Britanije in Japonske. V naslednji sezoni 2004 je osvojil točke le enkrat s šestim mestom na dirki za Veliko nagrado Monaka. Šest dirk pred koncem sezone 2004 so ga pri Toyoti zaradi slabih rezultatov odpustili, kar je po 28 nastopih pomenilo konec njegove kariere v Formuli 1.